《送何于逊游衡岳三首 其三》
明代·黎民表

姒皇昔导江，翻然感玄夷。奇文镂金简，夭矫鸾凤披。

灵踪閟草镂，神功播无涯。彼美昌黎子，千秋乃来仪。

精诚迪穷昊，白日回阴霏。镵厓纪大雅，逸韵凌云飞。

钦圣有逸轨，怀贤注遥思。慎矣涉脩路，跂尔琼树枝。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。